ಐತಿಹಾಸಿಕವಾಗಿ, H-1B ಪಡೆದವರನ್ನು ಕೆಲವೊಂದು ಬಾರಿ ಕರಾರಿಗೆ ಒಳಪಟ್ಟ ಸೇವಕರು ಎಂದು ವಿವರಿಸಲಾಗುತ್ತದೆ, ಈ ಹೋಲಿಕೆಯು ಒಟ್ಟಾರೆಯಾಗಿ ನಿಖರವಾಗಿಲ್ಲ, ಇದು ಅಮೆರಿಕನ್ ಕಾಂಪಿಟಿಟಿವ್‌ನೆಸ್ ಇನ್ ದಿ ಟ್ವೆಂಟಿ-ಫಸ್ಟ್ ಸೆಂಚುರಿ ಆಕ್ಟ್ ಆಫ್ 2000ದ ಅಂಗೀಕಾರಕ್ಕೆ ಮುಂಚೆ ಹೆಚ್ಚು ಮಾನ್ಯತೆಯನ್ನು ಪಡೆದಿತ್ತು. ಆದಾಗ್ಯೂ ವಲಸೆಗಾರಿಕೆಯು ಸಾಧಾರಣವಾಗಿ ಅಲ್ಪಾವಧಿಗೆ ಹಾಗು ದೀರ್ಘಾವಧಿಗೆ ಭೇಟಿ ನೀಡುವವರಿಗೆ ಗ್ರೀನ್ ಕಾರ್ಡ್(ಕಾಯಂ ನಿವಾಸ) ಕೋರುವ ಯಾವುದೇ ಮಹತ್ವಾಕಾಂಕ್ಷೆಯನ್ನು ನಿರಾಕರಿಸುವುದು ಅಗತ್ಯವಾಗಿದೆ. ಇದಕ್ಕೆ H-1B ವೀಸಾ ಪಡೆದವರು ಪ್ರಮುಖ ಅಪವಾದವಾಗಿರುತ್ತಾರೆ. ಉಭಯ-ಉದ್ದೇಶವೆಂದು ಕರೆಯಲ್ಪಡುವ ಸಿದ್ಧಾಂತದ ಅಡಿಯಲ್ಲಿ H-1B ಕಾನೂನು ಸಮ್ಮತವಾಗಿ ಗ್ರೀನ್ ಕಾರ್ಡ್ ಪಡೆಯಲು ಒಂದು ಸಂಭಾವ್ಯ ಹೆಜ್ಜೆಯೆಂದು ಪರಿಗಣಿಸಲಾಗುತ್ತದೆ.
H-1B ವೀಸಾ ಪಡೆದವರು, U.S. ಕಾರ್ಮಿಕ ಇಲಾಖೆಯಲ್ಲಿ ಸಲ್ಲಿಸಲಾದ ವಿದೇಶಿ ದುಡಿಮೆ ಪ್ರಮಾಣೀಕರಣದ ಅರ್ಜಿಯ ಮೂಲಕ ತಮ್ಮ ಮಾಲೀಕರಿಂದ ಗ್ರೀನ್ ಕಾರ್ಡ್ ನ ಪ್ರಾಯೋಜಕತ್ವವನ್ನು ಪಡೆಯಬಹುದು. ಈ ಹಿಂದೆ, ಪ್ರಾಯೋಜಕತ್ವದ ಪ್ರಕ್ರಿಯೆಗೆ ಹಲವಾರು ವರ್ಷಗಳು ತಗಲುತ್ತಿತ್ತು, ಜೊತೆಗೆ ಹೆಚ್ಚಿನ ಸಮಯ H-1B ವೀಸಾ ಧಾರಕರು ಗ್ರೀನ್ ಕಾರ್ಡ್ ಪಡೆಯುವ ಸರದಿಯಲ್ಲಿ ತಮ್ಮ ಸ್ಥಾನವನ್ನು ಕಳೆದುಕೊಳ್ಳದೇ ಕೆಲಸವನ್ನು ಬದಲಾಯಿಸಲು ಅಸಮರ್ಥರಾಗುತ್ತಿದ್ದರು. ಇದು H-1B ವೀಸಾ ಪಡೆದವರಿಂದ ಮಾಲೀಕರೆಡೆಗೆ ಬಲವಂತದ ನಿಷ್ಠಾವಂತಿಕೆಯನ್ನು ಸೃಷ್ಟಿಸುತ್ತಿತ್ತು. ಈ ರೀತಿಯಾದ ಬಲವಂತದ ನಿಷ್ಠಾವಂತಿಕೆಯಿಂದ ಮಾಲೀಕರಿಗೆ ಪ್ರಯೋಜನ ಉಂಟಾಗುತ್ತಿತ್ತೆಂದು ವಿಮರ್ಶಕರು ಆರೋಪಿಸುತ್ತಾರೆ. ಏಕೆಂದರೆ H-1B ಉದ್ಯೋಗಿ ಕೆಲಸವನ್ನು ತೊರೆದು ತಮ್ಮ ಪ್ರತಿಸ್ಪರ್ಧಿಗಳಲ್ಲಿ ಕೆಲಸಕ್ಕೆ ಸೇರಿಕೊಳ್ಳಬಹುದೆಂಬ ಭಯ ಮಾಲೀಕರಿಗೆ ಕಡಿಮೆಯಾಗುತ್ತಿತ್ತು ಹಾಗು ಇದು ಉದ್ಯೋಗದ ಮಾರುಕಟ್ಟೆಯಲ್ಲಿ ಆ ದೇಶದ ನೌಕರರಿಗೆ ಅನನುಕೂಲಕ್ಕೆ ದಾರಿ ಮಾಡಿಕೊಡುತ್ತಿತ್ತು, ಏಕೆಂದರೆ ಕೆಲಸ ಮಾಡುವ ಪರಿಸರವು ಕಠಿಣವಾಗಿದ್ದರೆ, ವೇತನವು ಕಡಿಮೆ ಇದ್ದರೆ ಅಥವಾ ಕೆಲಸವು ಬಹಳ ಕಷ್ಟಕರ ಅಥವಾ ಜಟಿಲವಾಗಿದ್ದರೆ, ದೀರ್ಘಾವಧಿಯವರೆಗೆ ಈ ಕೆಲಸದಲ್ಲಿ ತಮ್ಮ ದೇಶದ ನೌಕರನು ಉಳಿಯುತ್ತಾನೆಂಬ ಭರವಸೆಯು ಮಾಲೀಕನಿಗೆ ಇರುತ್ತಿರಲಿಲ್ಲ. ಈ ರೀತಿಯಾಗಿ H-1B ಯೋಜನೆಯು ಮಾಲೀಕರಿಗೆ ಆಕರ್ಷಕವಾಗಿದೆಯೆಂದು ಸಮರ್ಥಿಸಲಾಗುತ್ತದೆ, ಜೊತೆಗೆ ಈ ನಿಟ್ಟಿನಲ್ಲಿ ಕಾರ್ಮಿಕ ಕಾನೂನು, ಇಂತಹ ಪ್ರಯೋಜನಗಳನ್ನು ಅರಸುವ ಹಾಗು ಅದರಿಂದ ಲಾಭವನ್ನು ಪಡೆಯುವ ಸಂಸ್ಥೆಗಳಿಂದ ಪ್ರಭಾವವನ್ನು ಹೊಂದಿವೆ.
ಕೆಲವು ಇತ್ತೀಚಿನ ವರದಿಗಳು, 2008ರಲ್ಲಿ ಆರಂಭವಾದ ಹಿಂಜರಿತವು ಯೋಜನೆಗೆ ಬೆಂಬಲಿಸುವವರಿಗೆ ಹಾಗು ಯೋಜನೆಯನ್ನು ವಿರೋಧಿಸುವವರಿಗೆ ಇಬ್ಬರಿಗೂ H-1B ವೀಸಾ ಪರಿಸ್ಥಿತಿಯನ್ನು ಉಲ್ಬಣಗೊಳಿಸುತ್ತವೆ ಎಂದು ತಿಳಿಸಿದೆ. ಗ್ರೀನ್ ಕಾರ್ಡ್ ನ್ನು ಪಡೆಯುವ ಪ್ರಕ್ರಿಯೆಯು ಎಷ್ಟು ದೀರ್ಘವಾಗಿದೆಯೆಂದರೆ, ಈ ಹಿಂಜರಿತದ ವರ್ಷಗಳಲ್ಲಿ, ಪ್ರಾಯೋಜಿತ ಸಂಸ್ಥೆಗಳು ವಿಫಲವಾಗಿ, ಕಣ್ಮರೆಯಾಗಿರುವುದು ವಿಶೇಷವೇನಲ್ಲ, ಈ ರೀತಿಯಾಗಿ H-1B ನೌಕರನು ಮತ್ತೊಬ್ಬ ಪ್ರಾಯೋಜಕನನ್ನು ಹುಡುಕಿಕೊಳ್ಳುತ್ತಾನೆ ಮತ್ತು ಗ್ರೀನ್ ಕಾರ್ಡ್ ಪಡೆಯುವ ಸರದಿಯಲ್ಲಿ ಅವನ ಸ್ಥಾನ ತಪ್ಪಿ ಹೋಗುತ್ತದೆ. ಒಬ್ಬ H-1B ನೌಕರನಿಗೆ ಗ್ರೀನ್ ಕಾರ್ಡ್ ಪಡೆಯಲು ಕೇವಲ ಒಂದು ತಿಂಗಳು ಮಾತ್ರ ಇದ್ದು, ಆತ ಅಥವಾ ಆಕೆಯು ವಜಾಗೊಂಡರೆ, ಅವನು ಅಥವಾ ಅವಳು ದೇಶವನ್ನು ಬಿಡಬೇಕಾಗುತ್ತದೆ ಅಥವಾ ಸರದಿಯ ಕೊನೆಗೆ ಹೋಗಿ ಗ್ರೀನ್ ಕಾರ್ಡ್ ಪಡೆಯುವ ಪ್ರಕ್ರಿಯೆಯನ್ನು ಆರಂಭಿಸಬೇಕು ಹಾಗು ಅವರ ಪೌರತ್ವ ಹಾಗು ವೀಸಾ ವಿಭಾಗವನ್ನು ಅವಲಂಬಿಸಿ ಮತ್ತೆ ಇನ್ನೂ 10 ವರ್ಷಗಳಷ್ಟು ಕಾಲ ಕಾಯಬೇಕಾಗುತ್ತದೆ.
ಕಾರ್ಮಿಕ ಕೊರತೆಗಳಿಲ್ಲ
ನೌಕರರು ಎದುರಿಸುವ ಅಪಾಯಗಳು
ಕೆಲಸ ಕಳೆದುಕೊಂಡಾಗ ಅವಾಸ್ತವಿಕ ನಿರ್ಗಮನ ಅಗತ್ಯ
ಹೊರಗುತ್ತಿಗೆ ಸಂಸ್ಥೆಗಳಿಂದ H-1Bಬಳಕೆ